عالیہ بھٹ

**عالیہ بھٹ**  (پیدایش 15 مارچ 1993) برطانوی شہریت کی حامل ہندوستانی النسل اداکارہ اور گلوکارہ ہے جو ہندی فلموں میں جلوہ گر ہوتی ہے۔تین فلم فیئر ایوارڈوں سمیت بے شمار دیگر اعزازات حاصل کرنے والی عالیہ بھٹ بھارت کی سب سے زیادہ معاوضہ لینے والی اداکارہ بھی ہے۔ فرابس انڈیا(Forbes India) کے سیلیبرٹی 100 (Celebrity 100) میں سال 2014 سے اور فرابس ایشیا (Forbes Asia ) میں سال 2017 کی مرکز اشاعت رہی۔

بھٹ خاندان میں پیدا ہونے والی عالیہ بھٹ مشہور فلمساز مہیش بھٹ اداکارہ سونی رازدان کی بیٹی ہے۔سال 1999 میں بننے والی فلم سنگھرش میں ایک بچی کے کردار سے اپنے فنی سفر کا آغاز کرنے والی عالیہ نے سال 2012 میں اپنا پہلا مرکزی کردار کرن جوہر کے ایک کمسن ڈراما سٹوڈنٹ آف دی ائیرمیں ادا کیا تھا۔اس کے بعد اس نے جوہر کے سٹوڈیو دھرما پروڈکشنز کے زیر اہتمام بننے والے بے شمار فلموں میں کام کر کے خود کو فلمی صنعت میں مستحکم کیا۔جن میں کئی ایک رومانوی فلمیں تھیں، ان میں ٹو سٹیٹس(2014)، ہمپٹی شرما کی دلہنیا (2014)، بدری ناتھ کی دلہنیا (2017) اور ڈراما ڈئیر زندگی (2017) جیسے شاہکار شامل ہیں۔ سال 2014 میں بننے والے ڈرامے ہائی وے میں ایک اغوا شدہ لڑکی کا کردار خوش اسلوبی سے نبھانے پر عالیہ نے (Filmfare Critics Award for Best Actress) کا بہترین اداکارہ کا ایوارڈ جیتا۔ اس نے اسی تقریب میں دو بار مزید بہترین اداکارہ کا ایوارڈ حاصل کیا، یہ دونوں ایوارد اسے ڈراما اڑتا پنجاب (2016) میں ایک مہاجر بہاری لڑکی کے کردار پر اور رازی (2018) میں ایک جاسوسہ کے کردار پر ادا کرنے پر دیے گئے۔ اس کے بعد اس نے ایک موسیقی ڈراما فلم گُلے بوائے(2019) میں کام کیا جو بعد ازاں ہندوستان کی نسوانی مرکزی کردار کی بڑی اور سب سے زیادہ کمائی کرنے والی فلم بن گئی۔

فلموں میں کام کرنے کے ساتھ ساتھ عالیہ نے ملبوسات اور دستی بیگوں کے کاروبار کی بنا بھی رکھی۔ اس نے چھ گانے بھی گائے جن میں " سمجھاواں ان پلگڈ" (Samjhawan Unplugged) شامل ہے، وہ سٹیج پروگراموں اور کنسرٹ ٹوورز میں بھی حصہ لیتی ہے۔

## ابتدائی زندگی

عالیہ 15 مارچ 1993 کو معروف فلمساز مہیش بھٹ اور اداکارہ سونی رازدان کے گھر ممبئی میں پیدا ہوئی۔اس کے والد گجراتی ہیں جب کہ والدہ کشمیری، جرمن نسل سے تعلق رکھتی ہیں۔ فلم ڈائرکٹر نانا بھائی بھٹ عالیہ کے دادا ہیں۔ عالیہ کی ایک بڑی بہن شاہین ( پیدائش 1988) اور دو سوتیلے بہن بھائی اداکارہ پوجا بھٹ اور فٹنس ٹرینر راہول بھٹ ہیں۔ اداکار عمران ہاشمی اور اور ڈائرکٹر موہت سوری عالیہ بھٹ کے چچا زاد ہیں جبکہ پرودیوسر مکیش بھٹ اس کے چچا ہیں۔ عالیہ نے ابتدائی تعلیم جمنا بائی نرسری اسکول ممبئی سے حاصل کی تھی۔ عالیہ بھٹ کی شہریت برطانوی ہے۔

عالیہ نے پہلا کردار فلم سنگھرش میں ایک بچی کا ادا کیا تھا جس میں اکشے کمار اور پریٹی زینٹا مرکزی کردار نبھا رہے تھے، عالیہ نے پریٹی زینٹا کے بچپن کا کردار ادا کیا تھا۔

## مزید دیکھیے
* بھارتی فلمی اداکارا ؤں کی فہرست
* بھارتی سنیما

## حوالہ جات

زمرہ:1993ء کی پیدائشیں
زمرہ:بالی وڈ پس پردہ گلوکار
زمرہ:بقید حیات شخصیات
زمرہ:بھارتی خواتین ماڈل
زمرہ:بھارتی فلمی اداکارائیں
زمرہ:بھارتی نژاد برطانوی اداکارائیں
زمرہ:بھٹ خاندان
زمرہ:جرمن نژاد بھارتی شخصیات
زمرہ:فلم فیئر فاتحین
زمرہ:کشمیری شخصیات
زمرہ:گجراتی شخصیات
زمرہ:ہندی سنیما کی اداکارائیں
زمرہ:اکیسویں صدی کی بھارتی اداکارائیں
زمرہ:اکیسویں صدی کی برطانوی اداکارائیں
زمرہ:بھارتی نژاد برطانوی شخصیات
زمرہ:بولی وڈ میں یورپی اداکارائیں
زمرہ:برطانوی فلمی اداکارائیں
زمرہ:برطانوی خواتین ماڈل
زمرہ:لندن کی اداکارائیں
زمرہ:بھارت میں یورپی اداکارائیں
زمرہ:تیلگو سنیما کی اداکارائیں
زمرہ:برطانوی ہندو
زمرہ:جرمن نژاد برطانوی شخصیات
زمرہ:ایشیائی نژاد برطانوی اداکارائیں
زمرہ:گجراتی اداکارائیں